Ил Башлығына мөрәжәғәт итеп, борсоған проблемаларҙы еткерә алыу – ябай халыҡтың күп проблемаларын асырға мөмкинселек бирә. 30 июндә Рәсәй Президенты Владимир Путин һәм ил граждандары араһында сираттағы “Тура бәйләнеш” ойошторолдо. Пандемия арҡаһында студияла кешеләр булманы. Владимир Владимирович кешеләр менән видеоэлемтә аша һөйләште. Ҡайһы бер һорауҙар алдан яҙып алынған ине. “Тура бәйләнеш” 3 сәғәт тә 42 минут дауам итте.